
 Р Е П У Б Л И К А    Б Ъ Л Г А Р И Я
О Б Щ И Н С К И  С Ъ В Е Т -  Ц А Р Е В О

ДО
ОБЩИНСКИ СЪВЕТ ЦАРЕВО
ДОКЛАДНА ЗАПИСКА
От Таня Янчева – Председател на Общински съвет Царево
Относно: Приемане на Наредба за изменение и допълнение на НАРЕДБА за опазване на обществения ред и околната среда на територията на Община Царево;
                          УВАЖАЕМИ ОБЩИНСКИ СЪВЕТНИЦИ,

Представям на Вашето внимание за обсъждане и приемане на проект на Наредба за изменение и допълнение на Наредба за опазване на обществения ред и околната среда на територията на Община Царево /приета с Решение № 501, Протокол №  30 от 14.06.2019 год.; Съд. реш. № 80 от 17.01.2020 год. по адм. д. № 2502/2019 на Административен съд Бургас.; Съд. реш. № 1225 от 01.10.2020 год. по адм. д. № 1420/2020 год. на Административен съд Бургас; Изм. с Реш. № 385/Прот. № 19/28.02.2022 год.; Доп. с Реш. № 623/Прот. № 31/20.06.2023 год./, при следните:
МОТИВИ
1. Причини, които налагат изменението и допълнението на наредбата
Настоящата действаща Наредба за опазване на обществения ред и околната среда на територията на Община Царево е приета с Решение № 501, Протокол №  30 от 14.06.2019 год.
С настоящия проект предлагам Общински съвет Царево да приеме Наредба за изменение и допълнение на Наредбата за опазване на обществения ред и околната среда на територията на Община Царево, с цел актуализиране разпоредбите на ПЗНА и привеждането му в съответствие с нормативните актове от по-висока степен, а именно Законът за въвеждане на еврото в Република България, обн. ДВ бр. 70 от 20.08.2024 г., с който са извършени изменения на нормативната уредба на национално ниво.
Съгласно §6 от Преходните и заключителни разпоредби към Закона за въвеждане на еврото, действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон правила за превалутиране. Когато паричната сума в левове е посочена в закон или в подзаконов нормативен акт като резултат от въвеждане в българското законодателство на правен акт на Европейския съюз, в който изрично е посочена съответна сума в евро, при изменение на закона, съответно на подзаконовия нормативен акт, се посочва сумата в евро от правния акт на Европейския съюз.

Държавните органи и органите на местното самоуправление следва да приемат подзаконови нормативни актове по прилагането на този закон и изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България, като измененията и допълненията в актовете влизат в сила от датата на въвеждане на еврото в Република България.

В изпълнение на Методически указания от Националното сдружение на общините в Република България към административните органи за адаптиране на информационните системи за работа с евро, утвърдени с актуализирания Национален план за въвеждане на еврото в Република България, приет с РМС № 797 от 13 ноември 2023 год., дадени с писмо с изх. № И-1677/25.09.20234 год., следва да се актуализират размерите на административните наказания по ГЛАВА VI АДМИНИСТРАТИВНОНАКАЗАТЕЛНИ РАЗПОРЕДБИ от Наредбата, като за всички определени глоби и имуществени санкции се посочи съответния еквивалент в евро съгласно официалния валутен курс на лева към еврото, равен на централния курс от 1,95583 лева за 1 евро. 

В Глава VI АДМИНИСТРАТИВНОНАКАЗАТЕЛНИ РАЗПОРЕДБИ се предлагат изменения във връзка с въвеждане на ново ограничение за гражданите, свързано със забрана за поставянето на конуси или други ограничители върху паркоместа, за които не е издадено разрешение за паркиране. Разпоредбите относно административнонаказателната отговорност се актуализират в съответствие с нормативните актове от по-висока степен, а именно Закона за административните нарушения и наказания.
2. Цели, които се поставят
С приемането на настоящата Наредба за изменение и допълнение на Наредбата за опазване на обществения ред и околната среда на територията на Община Царево се цели същият ПЗНА да се приведе в съответствие с нормативните актове от по-висока степен – Закона за въвеждане на еврото и Закона за административните нарушения и наказания.
3. Финансови и други средства, необходими за прилагането на новата наредба
За прилагане на Наредбата за изменение и допълнение на Наредбата за опазване на обществения ред и околната среда на територията на Община Царево не са необходими финансови средства.

4. Очаквани резултати от прилагането, включително финансовите, ако има такива:
Резултатите, които се очакват от прилагането на Наредбата за изменение и допълнение на Наредбата за опазване на обществения ред и околната среда на територията на Община Царево, се свеждат до постигане на целите, наложили приемането на същите – да се приведе Наредбата в съответствието й с нормативните актове от по-висока степен.
5. Анализ за съответствие с правото на Европейския съюз
Разпоредбите на настоящия проект за изменение на ПЗНА е в пълно съответствие с европейското законодателство, спазвайки в пълнота разпоредбите и целите на националното и местно законодателство.

На основание чл. 26, ал. 3 и ал. 4 от ЗНА, във връзка с чл. 77 от АПК настоящата  Наредба за опазване на обществения ред и околната среда на територията на Община Царево е публикувана на интернет страницата на Община Царево заедно с мотивите.

С оглед на гореизложеното и на основание чл. 21, ал. 2 от ЗМСМА, във връзка с §6 от преходните и заключителни разпоредби на Закона за въвеждане на еврото в Република България (обн. в ДВ на 20.8.2024 г.), във връзка с чл. 26, ал. 3 и ал. 4 от ЗНА, във връзка с чл. 77 от АПК, предлагам Общински съвет-Царево да приеме следното 

РЕШЕНИЕ:
Приема Наредба за изменение и допълнение на Наредбата за опазване на обществения ред и околната среда на територията на Община Царево, приета с Решение № 501, Протокол №  30 от 14.06.2019 год.; Съд. реш. № 80 от 17.01.2020 год. по адм. д. № 2502/2019 на Административен съд Бургас.; Съд. реш. № 1225 от 01.10.2020 год. по адм. д. № 1420/2020 год. на Административен съд Бургас; Изм. с Реш. № 385/Прот. № 19/28.02.2022 год.; Доп. с Реш. № 623/Прот. № 31/20.06.2023 год., както следва:
§1. В Глава VI АДМИНИСТРАТИВНОНАКАЗАТЕЛНИ РАЗПОРЕДБИ, за посочените размери на административните наказания глоби и имуществени санкции за съответния вид нарушение се отбелязва и техният еквивалент в евро, като следва:
1. В чл. 46 текстът „до 10 лева“ се изменя, както следва: „до 10 лв./5.11 €“.
2. В чл. 47, ал. 1 текстът „от 10 до 3000 лева“ се допълва по следния начин: „от 10 лв./5.11 € до 3000 лв/ 1533.84 €, а текстът „от 50 до 10 000 лв.“, както следва: „от 50 лв/25,56 €  до 10 000 лв/ 5112.81 €“. 

3. В чл. 47, ал. 2 текстът „от 50 лв. до 5000  лева“ се допълва по следния начин: „от 50 лв./25,56 € до 5000 лв./ 2556.41 €“, а текстът „от 100 лева до 30000 лева“, както следва: „от 100 лв/51.13 € до 30000 лв/15 338.43 €“
§2. В Глава IV. ОРГАНИЗАЦИЯ И БЕЗОПАСНОСТ НА ДВИЖЕНИЕТО НА ПЪТНИТЕ ПРЕВОЗНИ СРЕДСТВА И ПЕШЕХОДЦИТЕ, изменя т. 28 на чл. 42, като след словосъчетанието „юридически лица“ текстът отпада и се поставя точка.
§3. В чл. 42 се добавя нова т. 29 със следното съдържание: „29. Забранява се поставянето на конуси или други ограничители върху паркоместа, за които не е издадено разрешение за паркиране.“

§4. В Глава VI АДМИНИСТРАТИВНОНАКАЗАТЕЛНА ОТГОВОРНОСТ допълва нова алинея първа на чл. 46а със следното съдържание: „За маловажни случаи на административни нарушения, установени при извършването им, когато това е предвидено в закон или указ, на извършителя може да бъде наложена глоба в размер от 10 лв./5.11 € до 50 лв/25.56 €.  За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата, и се изпраща на финансовия орган на съответната общинска администрация за изпълнение. На нарушителя се дава препис, за да може да заплати доброволно глобата.“.
§5. Изменя ал. 2 на чл. 46а, както следва: „Ако нарушителят оспори нарушението или откаже да плати глобата, за нарушението се съставя акт за установяване на административно нарушение по реда на чл. 48 от Наредбата.“.
Преходни и заключителни разпоредби
§1. Измененията на размерите на глобите и имуществените санкции, посочени в евро, влизат в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Официалният валутен курс на лева към еврото е неотменимо фиксираният валутен курс на лева към еврото, определен в Регламент на Съвета, приет в съответствие с чл. 140, параграф 3 от Договора за функционирането на Европейския съюз. 
Размерите на глобите и имуществените санкции, посочени в евро, влизат в сила от датата, определена в Решение на Съвета на Европейския съюз, като от тази дата същите, посочени в лева, отпадат.

§2.  Наредбата влиза в сила в тридневен срок от публикуването й.
ТАНЯ ЯНЧЕВА
Председател на Общински съвет Царево

